Dmitrij Medvedev
Dmitrij Anatoljevič Medvedev (ruski Дми́трий Анато́льевич Медве́дев) (14. septembar 1965, Lenjingrad, danas Sankt Peterburg) je ruski političar, te bivši predsjednik Rusije. Od 14. novembra 2005. obavaljao je dužnost zamjenika premijera Rusije. Dvije godine kasnije, 10. decembra 2007. godine, kandidiran je za nasljednika Vladimira Putina na mjestu ruskog predsjednika. Na izborima održanim 2. marta 2008. Medvedev je izabran za predsjednika, a 7. maja 2008 je preuzeo tu dužnost. Bio je predsjednik Rusije do 8. maja, 2012, kada ga je na tom mjestu naslijedio opet Vladimir Putin. Medvedev i Putin su sarađivali još u prvoj polovini 1990-ih, u Sankt Peterburgu. Krajem 1990-ih, Putin ga premješta u Moskvu. Medvedev se posljednjih nekoliko godina istaknuo svojim radom kao predsjedavajući Nadzornog odbora koncerna Gazprom, koji mu je pomogao da se domogne kandidature za predsjednika. Međutim, u široj javnosti, ostao je gotovo nepoznat.